**UPRAVNI ODJEL ZA FINANCIJE**

**SAŽETAK DJELOKRUGA RADA:**

Odlukom o ustrojstvu i djelokrugu rada upravnih tijela Dubrovačko-neretvanske županije određeni su poslovi Upravnog odjela za financije, a odnose se na sljedeće:

- davanje savjeta iz područja financija za potrebe Župana,

- planiranje, pripremu i izradu nacrta prijedloga Proračuna Županije, njegovih izmjena i dopuna tijekom proračunske godine, te pratećih akata,

- izrađuje polugodišnje i godišnje izvještaje o izvršenju proračuna, financijske izvještaje u skladu s rokovima i na propisanim obrascima prema Pravilniku o financijskom izvještavanju u proračunskom računovodstvu, statistička izvješća te i druga izvješća za potrebe Župana, Županijske skupštine i upravnih tijela,

- praćenje zaduženosti i izvještavanje o stanju duga,

- utvrđivanje proračunskih ograničenja potrošnje utvrđenih na procjeni prihoda i primitaka te predlaganje mjera za uravnoteženje Proračuna,

- stručne poslove vezane za projekte Europske unije iz djelokruga rada odjela,

- financijsko poslovanje i knjigovodstveno-računovodstvene poslove koji podrazumijevaju provođenje naloga nadležnih upravnih tijela, obradu primljenih naloga za prijenos sredstava u skladu s planiranim sredstvima u proračunu, odlukom o izvršavanju proračuna i internim aktima, kontrolu izvršenja u skladu sa zakonskim propisima, obradu knjigovodstvenih podataka proračuna i proračunskih korisnika, obračun plaća zaposlenih kao i obračun svih vrsta dohotka i drugih poslova vezanih za zaposlene,

- predlaganje mjera za unapređenje financijskog poslovanja Županije i uvođenje i koordinaciju sustava unutarnjih financijskih kontrola i načela dobrog financijskog upravljanja u upravnim tijelima,

- koordinaciju aktivnosti s upravnim tijelima oko pripreme i davanja izjave o fiskalnoj odgovornosti Župana te pripadajuće dokumentacije prema zakonskim propisima i podzakonskim aktima,

- temeljem Zakona o lokalnim porezima izdaje prvostupanjska rješenja obveznicima poreza na cestovna motorna vozila, te provodi odgovarajuću kontrolu i evidenciju,

- sudjelovanje u izradi strateških i ostalih dokumenata Županije,

- druge poslove utvrđene posebnim zakonom, drugim propisima, aktima Županijske skupštine i Župana.

**PRORAČUNSKI KORISNICI IZ DJELOKRUGA RADA :**

Upravni odjel za financije u svojoj nadležnosti nema proračunskih korisnika.

**ORGANIZACIJSKA STRUKTURA:**

Organizacijska struktura određena je Pravilnikom o unutarnjem redu Upravnog odjela za financije Dubrovačko-neretvanske županije.

**IZVRŠENJE UPRAVNOG ODJELA ZA RAZDOBLJE 1-12/2024.:**

Program 1600 Zajednički stručni i administrativni poslovi

|  |  |
| --- | --- |
| **Aktivnost A160001**  **Aktivnost A160002**  **Aktivnost A160004** | **Redovni rashodi za zaposlene**  **Redovni rashodi za zaposlene - UDU**  **Sredstva za preustroj Upravnih tijela** |
| **Cilj:** | Financiranje troškova rada upravnih tijela i povjerenih poslova državne uprave u okviru zadanih proračunskih veličina po načelu ekonomčnosti, u skladu sa propisima i internim aktima koji uređuju mjerila i način korištenja proračunskih sredstava za obavljanje djelatnosti.  Redovno i pravovremeno podmirivanje svih financijskih obveza prema zaposlenicima, odnosno osigurana su sredstva za nesmetano obavljanje upravnih, stručnih i ostalih poslova u upravnim tijelima Županije, te su ostvareni uvjeti za njihovo redovno financiranje - isplata plaća i drugih materijalnih prava zaposlenika.  Pravodobno i učinkovito izvršavanje povjerenih poslova državne uprave te poduzimanje svih potrebnih predradnji kako bi se osigurao kontinuitet u obavljanju povjerenih poslova. |
| **Nositelj aktivnosti:** | Upravna tijela županije |
| **Osnova:** | Zakonska osnova, opći i interni akti, kolektivni ugovor, Zakon o sustavu državne uprave |
| **Osigurana sredstva (€)** | **6.892.700,00** |
| **Izvršenje aktivnosti (€)** | **6.435.445,14 (93,36%)** |
| **Pokazatelj uspješnosti:** | Aktivnost Redovni rashodi za zaposlene realizirani su 96,25% u odnosu na plan. Rashodi za zaposlene izvršeni su u iznosu od 3.217.067,85 € odnosno 96,31% od plana. Materijalni rashodi koji se odnose na naknade troškova zaposlenima izvršeni su u iznosu od 77.525,58 € ili 93,40% od plana.  Aktivnost Redovni rashodi za zaposlene UDU izvršeni su 99,09% od plana. Rashodi za zaposlene izvršeni su u iznosu od 3.061.278,61 € ili 99,13% od plana. Materijalni rashodi koji se odnose na naknade troškova zaposlenim izvršeni su u iznosu od 79.573,10 € ili 97,40%, a sukladno donijetim aktima za obavljanje povjerenih poslova.  Aktivnost Sredstva za preustroj Upravnih tijela nije izvršena u izvještajnom razdoblju. |
| **Izvještaj o postignutim ciljevima:** | Racionalno financiranje rashoda za zaposlene u skladu je sa zakonskim propisima i internim aktima. |
| **Aktivnost A160005** | **Financijski rashodi i naknade za naplatu poreza** |
| **Cilj:** | U okviru ove aktivnosti planirana su sredstva za isplatu 5% provizije Poreznoj upravi za poslove evidencije, razreza i naplate županijskih poreza osim poreza na cmv, naknade stanicama za tehnički pregled vozila za poslove naplate poreza na cestovna motorna vozila, te 1% naknade Poreznoj upravi za obavljanje poslova utvrđivanja, evidentiranja, naplate, nadzora i ovrhe na porez na dohodak kao i ostali financijski rashodi |
| **Nositelj aktivnosti:** | Porezna uprava, Stanice za tehnički pregled, banke, Financijska agencija, zatezne kamate |
| **Osnova:** | zakonska osnova, odluka |
| **Osigurana sredstva (€)** | **320.000,00** |
| **Izvršenje aktivnosti (€)** | **288.756,98** **(90,24%)** |
| **Pokazatelj uspješnosti:** | Pravovremeno financiranje svih financijskih rashoda prema ugovorenim obvezama |
| **Izvještaj o postignutim ciljevima:** | U izvještajnom razdoblju isplaćeno je Poreznoj upravi 201.998,67 € za naplatu poreza na dohodak i 12.808,35 € za poslove naplate županijskih poreza osim poreza na CMV, Centru za vozila Hrvatske i Stanicama za tehnički pregled vozila za poslove naplate poreza na cestovna motorna vozila isplaćen je iznos od 25.168,25 €, usluge banaka i usluge platnog prometa 48.648,82 € i zatezne kamate 132,89 €. |
| **Aktivnost A160006** | **Otplata beskamatnog zajma** |
| **Cilj:** | U okviru ove aktivnosti planirana su sredstva za otplatu beskamatog zajma iz Državnog proračuna kojeg je Dubrovačko – neretvanska županija koristila po osnovi isplaćenog zajam do visine poreza na dohodak i prireza porezu na dohodak čije je plaćanje oslobođeno, odgođeno ili je odobrena obročna otplata |
| **Nositelj aktivnosti:** | Upravni odjel za financije |
| **Osnova:** | Zakonska osnova, Naputak Ministarstva financija |
| **Osigurana sredstva (€)** | **10,00** |
| **Izvršenje aktivnosti (€)** | **1,00 (10,00%)** |
| **Pokazatelj uspješnosti:** | Pravovremeni povrat primljenih zajmova |
| **Izvještaj o postignutim ciljevima:** | U izvještajnom razdoblju vraćen je zajam do visine poreza na dohodak i prireza porezu na dohodak čije je plaćanje oslobođeno, odgođeno ili je odobrena obročna otplata u iznosu od 1,00 €. |
| **Aktivnost A160007** | **Jamstvena zaliha** |
| **Cilj:** | Jamstvena zaliha planira se za slučaj protestiranja očekivanih danih jamstava Županije. |
| **Nositelj aktivnosti:** | Župan, upravna tijela županije |
| **Zakonska osnova:** | Zakonska osnova |
| **Osigurana sredstva (€)** | **135.000,00** |
| **Izvršenje aktivnosti (€)** | **0,00** |
| **Pokazatelj uspješnosti:** | Nema |
| **Izvještaj o pstignutim ciljevima:** | U izvještajnom razdoblju nisu utrošena sredstva |

**POVEZANOST PROGRAMA SA STRATEŠKIM DOKUMENTIMA:**

Ovaj program ne doprinosi izravno ostvarenju posebnih ciljeva iz strateškog okvira Plana razvoja Dubrovačko-neretvanske županije za razdoblje 2022-2027. godine, ali je kroz Provedbeni program Dubrovačko-neretvanske županije za razdoblje 2021.-2025. godine koji predstavlja poveznicu Proračuna i Plana razvoja i obuhvaća sve rashode i izdatke Proračuna povezan s posebnom mjerom 4.1.1. jačanje kvalitete županijskih i lokalnih institucija.

Program 1601 Proračunska zaliha

|  |  |
| --- | --- |
| **Aktivnost A160101** | **Proračunska zaliha** |
| **Cilj:** | Sukladno članku 65. Zakona o proračunu, u proračunu se utvrđuju sredstva za proračunsku zalihu. Sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine. Sredstva proračunske zalihe mogu iznositi najviše 0,50 posto planiranih općih prihoda proračuna tekuće godine bez primitaka. Sredstva proračunske zalihe ne mogu se koristiti za pozajmljivanje.  Visina sredstava proračunske zalihe utvrđuje se Odlukom o izvršavanju proračuna. |
| **Nositelj aktivnosti:** | Župan, upravna tijela županije |
| **Zakonska osnova:** | Zakon o proračunu, Odluka o izvršavanju Proračuna |
| **Osigurana sredstva (€)** | **74.600,00** |
| **Izvršenje aktivnosti (€)** | **0,00** |
| **Pokazatelj uspješnosti:** | Nema |
| **Izvještaj o postignutim ciljevima:** | U izvještajnom razdoblju nisu utrošena sredstva |

**POVEZANOST PROGRAMA SA STRATEŠKIM DOKUMENTIMA:**

Ovaj program ne doprinosi izravno ostvarenju posebnih ciljeva iz strateškog okvira Plana razvoja Dubrovačko-neretvanske županije za razdoblje 2022-2027. godine i kroz Provedbeni program Dubrovačko-neretvanske županije u razdoblju 2021.-2025. godine nema poveznicu s posebnom mjerom.